અમદાવાદમાં રહેતા ઇલેકિટ્રકલ એન્જિનિયરિંગનો અભ્યાસ કરતા યુવરાજસિંહ ઝાલાને કોલેજ તરફથી કેનેડા ટોરેનટોમાં કોન્ફરન્સમાં ભાગ લેવા જવાનું હોય તેમને ટિકિટ જરૂર પડતા તેમણે સુલેખા ડોટકોમ પર ઈન્કવાયરી મુકી હતી.થોડા સમય પછી અલગ-અલગ ટ્રાવેલ એજન્ટોના ફોન આવતા તેમને સુનિલ ટ્રાવેલ એજન્સીનો ભાવ સસ્તો લાગતા તેમણે એજન્સીને એરટિકિટ બુક કરાવવા કહ્યું હતું. આ પેટે સુનિલ ટ્રાવેલ એજન્સીએ તેમને શરૂઆતમાં રૂપિયા ૧૫૦૦૦ ભરવા જણાવ્યું હતું બીજી તરફ પૈસા એકાઉન્ટમાં જમા થતાં એજન્ટે યુવરાજસિંહ ટિકિટ કન્ફર્મ થઇ હોવા થઈ ગઈ હોવા અંગે ટિકિટનો સ્ક્રીનશોટ મોકલી આપ્યો હતો.જેથી વિશ્વાસ આવતા યુવરાજે ટ્રાવેલ એજેંટે કહ્યા પ્રમાણે તેમને બાકીની રકમ મોકલી આપી હતી.જોકે ત્યારબાદ ટિકિટ અંગે એરલાઇન્સના હેલ્પલાઇન નંબર ઉપર ફોન કરતા જાણવા મળ્યું હતું કે તેમને ટિકિટ કન્ફર્મ કરવામાં આવી હતી પરંતુ પૈસા આપી ટિકિટ બુક કરવામાં આવી નથી.